סילבי גולאר

סילבי גולאר (בצרפתית: Sylvie Goulard; נולדה ב-6 בדצמבר 1964) היא פוליטיקאית צרפתית שכיהנה כשרת ההגנה והכוחות המזוינים של צרפת ממאי 2017 ועד ה-20 ביוני באותה שנה, במסגרת ממשלתו של אדואר פיליפ, תחת הנשיא עמנואל מקרון. היא התפטרה מהממשלה עקב חקירת סיעתה הפרלמנטרית באיחוד האירופי בחשד למימון פסול של עוזרים על חשבון הפרלמנט, לצד מנהיג מפלגתה שכיהן כשר המשפטים, פרנסואה ביירו. לפני כן הייתה חברת הפרלמנט האירופי במסגרת מפלגת מרכז ופרו-אירופית מתונה, וב-2016 הצטרפה למפלגתו של מקרון, קדימה! (En Marche!). היא האישה השנייה לכהן כשרת ההגנה הצרפתית, לאחר מישל אליו-מארי. ירשה אותה בתפקיד פלורנס פרלי, מהמפלגה הסוציאליסטית.

היסטוריה 
גולאר נולדה במרסיי.

עמדות 
היא תומכת באיחוד האירופי ובנאט"ו ומחזיקה בעמדות ניציות נגד משטרו של ולדימיר פוטין.

חיים אישיים 
גולאר נשואה ואם ל-3 ילדים.

קישורים חיצוניים

 

פוליטיקאיות צרפתיות
חברי הפרלמנט האירופי
שרות הגנה צרפתיות
צרפתיות שנולדו ב-1964